cyanic-selkie/wikianc huggingface dataset:
วัดตะเฆ่
วัดตะเฆ่ตั้งวัดเมื่อ พ.ศ. 2246 ตรงกับต้นแผ่นดินพระเจ้าเสือ มีเรื่องเล่ากันว่าเป็นวัดที่เชื้อพระวงศ์สร้างขึ้น มีหลักฐานบางอย่างที่ปรากฎมีอยู่ในเจดีย์ นามว่า ธรรมจินดามเหสี วัดนี้จึงได้มีนามว่า วัดธรรมจินดา เดิมมีรูปจระเข้ปูนปั้นอยู่คู่หนึ่งอยู่สองข้างทางเดินจากแม่น้ำป่าสัก หน้าอุโบสถชาวบ้านจึงเรียกว่า "วัดตะเฆ่" ซึ่งเพี้ยนมาจากจระเข้ บ้างก็กล่าวว่าเดิมวัดนี้เคยมีตะเข้อยู่คู่หนึ่ง ซึ่งตะเข้หรือตะเฆ่ในที่นี้หมายถึงแม่แรงหรือเครื่องทุ่นแรงชนิดหนึ่งที่ใช้สำหรับลากของหนัก นอกจากนี้ชาวบ้านยังเรียกอีกชื่อหนึ่งว่า วัดนอก วัดได้รับพระราชทานวิสุงคามสีมาเมื่อวันที่ 30 มกราคม พ.ศ. 2514
พื้นที่ตั้งวัดเป็นที่ราบอยู่ริมแม่น้ำแควป่าสัก อาคารเสนาสนะต่าง ๆ มีอุโบสถกว้าง 6.50 เมตร ยาว 10.50 เมตร สร้างเมื่อ พ.ศ. 2522 ศาลาการเปรียญกว้าง 16 เมตร ยาว 18 เมตร สร้างเมื่อ พ.ศ. 2500 หอสวดมนต์กว้าง 9.20 เมตร ยาว 13.20 เมตร สร้าง พ.ศ. 2525 เมตร และฌาปนสถาน สำหรับปูชนียวัตถุมี พระประธานในอุโบสถและมีรอยพระพุทธบาทจำลอง เจดีย์เก่า จำนวน 2 องค์ ตั้งบนฐานไพทีวางตัวตามแนวแกนทิศตะวันออก ตะวันตก องค์หนึ่งเป็นเจดีย์เป็นเจดีย์ทรงระฆังที่มีแผนผังเป็นรูปสี่เหลี่ยมย่อมุมไม้ยี่สิบ ส่วนอีกองค์มีแผนผังเป็นรูปสี่เหลี่ยมย่อมุมไม้สิบสอง ยังปรากฏเจดีย์บริวารขนาดเล็กตั้งอยู่บนฐานไพทีเดียวกันอีกจำนวน 5 องค์ และมีกำแพงล้อมลอบฐานไพที
อาบดูลาย ดูกูเร
อาบดูลาย ดูกูเร (Abdoulaye Doucouré) เป็นนักฟุตบอลชาวมาลี ปัจจุบันเล่นตำแหน่งกองกลางให้กับเอฟเวอร์ตันในพรีเมียร์ลีก เขาทำประตูแรกให้กับสโมสรเมื่อวันที่ 4 มีนาคม ค.ศ. 2017 ในนัดที่วอตฟอร์ดเปิดบ้านพ่ายแพ้ต่อเซาแทมป์ตัน 3–4 และเขาได้รับรางวัล "ผู้เล่นยอดเยี่ยมของวอตฟอร์ด" ในฤดูกาล 2017–2018
เออร์มิน
เออร์มิน (ermine), สโตต (stoat) หรือ เพียงพอนหางสั้น (short-tailed weasel; ) เป็นสัตว์เลี้ยงลูกด้วยน้ำนมกินเนื้อขนาดเล็กจำพวกเพียงพอน
เออร์มิน เป็นสัตว์ที่มีถิ่นกำเนิดดั้งเดิมอยู่ที่ยูเรเชียและอเมริกาเหนือ เป็นสัตว์นักล่าที่หากินสัตว์ขนาดเล็กต่าง ๆ ไม่เลือก เป็นอาหาร เป็นสัตว์ที่ถูกล่าเพื่อนำหนังและขนทำเป็นเสื้อขนสัตว์ สีขนของเออร์มินจะเปลี่ยนไปเป็นสีขาวล้วนในช่วงฤดูหนาว สีขนโดยปกติจะเป็นสีน้ำตาลที่ส่วนหลัง บริเวณท้องซีดจางกว่า หางเป็นพุ่มพวงปลายหางแหลมเป็นสีดำ สามารถแบ่งออกได้เป็นชนิดย่อยทั้งสิ้น 37 ชนิด
ตัวผู้มีขนาดใหญ่กว่าตัวเมียมาก พฤติกรรมในธรรมชาติ ตัวเมียจะผสมพันธุ์ระหว่างเดือนกันยายนและพฤศจิกายนและมีระยะเวลาการตั้งท้องนาน 8–11 เดือน ออกลูกเพียงปีละครั้ง ครั้งหนึ่งประมาณ 6–13 ตัว มีพฤติกรรมอาศัยอยู่อย่างกระจัดกระจาย สามารถพบเห็นได้ตามหาดทรายจนถึงบนชนบทที่อยู่สูง โดยสามารถพบได้ในทุกความสูงจากระดับน้ำทะเล เออร์มินชอบที่จะอยู่ในป่าที่เป็นถิ่นกำเนิดดั้งเดิม ป่าละเมาะ เนินทราย และพุ่มหญ้า จัดเป็นสัตว์ที่มีความว่องไวมากและจากการที่เป็นสัตว์ที่กินอาหารไม่เลือก จึงสร้างความเสียหายใหญ่หลวงให้แก่นกและสัตว์อื่น ๆ เพราะสามารถล่านกตลอดจนไข่กินเป็นอาหารได้ และจัดเป็นสัตว์รังควานอีกชนิดหนึ่ง
เออร์มินได้ถูกนำเข้าไปในนิวซีแลนด์ที่ซึ่งดั้งเดิมไม่เคยมีสัตว์กินเนื้อมาก่อน ปัจจุบันเออร์มินได้กลายเป็นชนิดพันธุ์ต่างถิ่นไปแล้ว ที่คุกคามสิ่งมีชีวิตเฉพาะถิ่นที่มีเฉพาะในนิวซีแลนด์หลายชนิด เช่น นกกีวีหรือนกแก้วคาคาโป โดยเออร์มินจะเข้าไปกินไข่หรือล่าตัวอ่อนนกบินไม่ได้เหล่านี้เป็นอาหาร อันเป็นสาเหตุหนึ่งของการใกล้สูญพันธุ์
กองบัญชาการตำรวจปราบปรามยาเสพติด
เริ่มต้น
ในปี พ.ศ. 2504 กรมตำรวจได้มอบหมายให้กองกำกับการ 7 กองปราบปราม กองบัญชาการตำรวจสอบสวนกลาง เป็นหน่วยที่มีหน้าที่ในการสืบสวนสอบสวนและปราบปรามยาเสพติดโดยเฉพาะ จากนั้นในปี พ.ศ. 2516 กรมตำรวจได้มีคำสั่งที่ 1172/2516 ลงวันที่ 12 พฤศจิกายน จัดตั้งคณะกรรมการศูนย์ปราบปรามยาเสพติดให้โทษ (ศปส.ตร.) เป็นศูนย์กลางในการประสานงานและอำนวยการปราบปรามยาเสพติดร่วมกับหน่วยงานที่เกี่ยวข้องทั้งภายในประเทศและต่างประเทศ โดยในปีเดียวกัน กองบัญชาการตำรวจนครบาล ได้จัดตั้งหน่วยปราบปรามยาเสพติดนครบาล (นปส.น.) เพื่อปฏิบัติงานในพื้นที่กรุงเทพมหานคร
จัดตั้งกองบัญชาการ
ต่อมาในปี พ.ศ. 2535 ได้มีพระราชกฤษฎีกาแบ่งส่วนราชการกรมตำรวจ กระทรวงมหาดไทย (ฉบับที่ 18) พ.ศ. 2535 ลงวันที่ 14 กุมภาพันธ์ พ.ศ. 2535 ให้จัดตั้ง กองบัญชาการตำรวจปราบปรามยาเสพติด จึงถือให้วันนี้ เป็นวันสถาปนากองบัญชาการ โดยแบ่งส่วนราชการออกเป็น 4 ส่วน มีสถานะเทียบเท่ากองบังคับการ คือ กองบังคับการอำนวยการ กองบังคับการตำรวจปราบปรามยาเสพติด 1-2 และกองบังคับการสอบสวน และได้มีการประกาศใช้พระราชกฤษฎีกาแบ่งส่วนราชการกรมตำรวจ กระทรวงมหาดไทย พ.ศ. 2539 ลงวันที่ 21 ตุลาคม พ.ศ. 2539 ให้เพิ่มกลุ่มงานวิเคราะห์ข่าว มีสถานะเทียบเท่ากองกำกับการ อยู่ภายในกองบังคับการอำนวยการ และเพิ่มฝ่ายอำนวยการ อยู่ภายในกองบังคับการตำรวจปราบปรามยาเสพติด 1-2
ในปี พ.ศ. 2548 กรมตำรวจได้เปลี่ยนแปลงเป็นสำนักงานตำรวจแห่งชาติ โดยมีพระราชกฤษฎีกาแบ่งส่วนราชการสำนักงานตำรวจแห่งชาติ พ.ศ. 2548 และกฎกระทรวงแบ่งส่วนราชการเป็นกองบังคับการ พ.ศ. 2548 แบ่งส่วนราชการภายในกองบัญชาการตำรวจปราบปรามยาเสพติดใหม่ แบ่งเป็น 5 กองกำกับการ 1 ศูนย์การข่าว และ 1 ศูนย์เทคโนโลยีสารสนเทศ ประกอบไปด้วย กองบังคับการอำนวยการ กองบังคับการตำรวจปราบปรามยาเสพติด 1-3 กองบังคับการสอบสวน ศูนย์การข่าว และศูนย์เทคโนโลยีสารสนเทศ และมีการเปลี่ยนแปลงโครงสร้างภายในอีกในปี พ.ศ. 2552 ตามพระราชกฤษฎีกาแบ่งส่วนราชการสำนักงานตำรวจแห่งชาติ พ.ศ. 2552 และกฎกระทรวงแบ่งส่วนราชการเป็นกองบังคับการหรือส่วนราชการอย่างอื่นในสำนักงานตำรวจแห่งชาติ พ.ศ. 2552 แบ่งเป็น 6 กองบังคับการ 1 กองกำกับการ ประกอบไปด้วย กองบังคับการอำนวยการ กองบังคับการตำรวจปราบปรามยาเสพติด 1-4 กองบังคับการข่าวกรองยาเสพติด และกองกำกับการปฏิบัติการพิเศษ และเปลี่ยนแปลงอีกครั้งในปี พ.ศ. 2556 ได้มีการประกาศกฎกระทรวงฯ (ฉบับที่ 2) พ.ศ. 2556 กำหนดให้มีกองบังคับการสกัดกั้นการลำเลียงยาเสพติดเพิ่มเข้ามา ทำให้ประกอบไปด้วย 7 กองบังคับการ และ 1 กองกำกับการเหมือนในปัจจุบัน
หน่วยงานในสังกัด
กองบัญชาการตำรวจปราบปรามยาเสพติด ประกอบไปด้วย 7 กองบังคับการ กับอีก 1 กองกำกับการ มีโครงสร้างหน่วยงาน ดังนี้
กองบังคับการอำนวยการ
ดูแลรับผิดชอบงานด้านเอกสาร งานสารบรรณ งานธุรการ และงานด้านอำนวยการต่าง ๆ แบ่งออกเป็น 8 ฝ่าย ประกอบด้วย
กองบังคับการตำรวจปราบปรามยาเสพติด 1
มีหน้าที่ในการป้องกันและปราบปรามยาเสพติดในพื้นที่กรุงเทพมหานคร สืบสวนสอบสวนคดีอาญาที่มีความเกี่ยวข้องกับยาเสพติดและกฎหมายอื่น ๆ ที่เกี่ยวเนื่อง และคดีอาญาอื่น ๆ ที่มีโทษทางอาญาทั่วประเทศ สืบสวนสอบสวนคดีที่สืบเนื่องกับการอายัดทรัพย์หรือยึดทรัพย์ที่เกี่ยวข้องกับยาเสพติด
ประกอบด้วย 5 กองกำกับการ คือ
กองบังคับการตำรวจปราบปรามยาเสพติด 2
มีหน้าที่ในการป้องกันและปราบปรามยาเสพติดในพื้นที่ตำรวจภูธรภาค 2, 3 และ 4 สืบสวนสอบสวนคดีอาญาที่มีความเกี่ยวข้องกับยาเสพติดและกฎหมายอื่น ๆ ที่เกี่ยวเนื่อง และคดีอาญาอื่น ๆ ที่มีโทษทางอาญาทั่วประเทศ สืบสวนสอบสวนคดีที่สืบเนื่องกับการอายัดทรัพย์หรือยึดทรัพย์ที่เกี่ยวข้องกับยาเสพติด
ประกอบด้วย 5 กองกำกับการ คือ
กองบังคับการตำรวจปราบปรามยาเสพติด 3
มีหน้าที่ในการป้องกันและปราบปรามยาเสพติดในพื้นที่ตำรวจภูธรภาค 1, 5 และ 6 สืบสวนสอบสวนคดีอาญาที่มีความเกี่ยวข้องกับยาเสพติดและกฎหมายอื่น ๆ ที่เกี่ยวเนื่อง และคดีอาญาอื่น ๆ ที่มีโทษทางอาญาทั่วประเทศ สืบสวนสอบสวนคดีที่สืบเนื่องกับการอายัดทรัพย์หรือยึดทรัพย์ที่เกี่ยวข้องกับยาเสพติด
ประกอบด้วย 5 กองกำกับการ คือ
กองบังคับการตำรวจปราบปรามยาเสพติด 4
มีหน้าที่ในการป้องกันและปราบปรามยาเสพติดในพื้นที่ตำรวจภูธรภาค 7, 8, 9 สืบสวนสอบสวนคดีอาญาที่มีความเกี่ยวข้องกับยาเสพติดและกฎหมายอื่น ๆ ที่เกี่ยวเนื่อง และคดีอาญาอื่น ๆ ที่มีโทษทางอาญาทั่วประเทศ สืบสวนสอบสวนคดีที่สืบเนื่องกับการอายัดทรัพย์หรือยึดทรัพย์ที่เกี่ยวข้องกับยาเสพติด
ประกอบด้วย 5 กองกำกับการ คือ
กองบังคับการข่าวกรองยาเสพติด
มีหน้าที่เกี่ยวกับการตรวจสอบพฤติการณ์บุคคล งานการข่าว รวบรวมการข่าว ตรวจสอบข้อมูลและสืบสวนหาข่าว รวมรวมข้อมูลข่าวกรองยาเสพติดในระดับยุทธการ รวมถึงงานเทคโนโลยีสารสนเทศของกองบัญชาการตำรวจปราบปรามยาเสพติด
ประกอบด้วย 1 ฝ่าย 2 กลุ่ม คือ
กองบังคับการสกัดกั้นการลำเลียงยาเสพติด
มีหน้าที่เกี่ยวกับการปฏิบัติการตามประมวลกฎหมายพิจารณาความอาญาที่เกี่ยวข้องกับการสืบสวน การปราบปรามยาเสพติดและกฎหมายอาญาที่เกี่ยวข้อง สืบสวนและรวบรวมข้อมูลมาประมวลผลและวิเคราะห์เกี่ยวกับการลักลอบลำเลียงยาเสพติด ผ่านบุคคลหรือยานพาหนะต้องสงสัย ทำฐานข้อมูลเกี่ยวกับการลำเลียงยาเสพติดเพื่อพัฒนาและจัดหาเครื่องมือพิเศษเพื่อเพิ่มศักยภาพในการสกัดกั้นการลำเลียงยาเสพติด
ประกอบด้วย 5 กองกำกับการ คือ
กองกำกับการปฏิบัติการพิเศษ
มีหน้าที่ในการสนับสนุนการปฏิบัติงานของกองบัญชาการตำรวจปราบปรามยาเสพติด และสำนักงานตำรวจแห่งชาติ ซึ่งเป็นต้นสังกัด โดยมีขอบข่ายภารกิจเกี่ยวข้องกับการปราบปรามยาเสพติดตั้งแต่การปราบปรามและจับกุมผู้ผลิต ผู้นำเข้ายาเสพติด ผู้ส่งออกยาเสพติด ผู้จำหน่ายยาเสพติด รวมไปถึงผู้ที่ครอบครองและขนย้ายตัวสารตั้งต้น เคมีภัณฑ์ และวัตถุดิบในการผลิตยาเสพติด ครอบคลุมไปถึงการปราบปรามเครือข่ายของยาเสพติดทั้งในประเทศและเครือข่ายระหว่างประเทศ ซึ่งอยู่ในราชอาณาจักรไทย
ภารกิจ
กองบัญชาการตำรวจปราบปรามยาเสพติด ถูกกำหนดให้เป็นฝ่ายอำนวยการในด้านของยุทธศาสตร์ในการวางแผนปราบปรามยาเสพติดของสำนักงานตำรวจแห่งชาติ โดยมีอำนาจหน้าที่ตามที่ได้มอบให้ไว้กองบัญชาการ ในด้านของการปฏิบัติงานตามประมวลกฎหมายวิธีพิจารณาความอาญา และกฎหมายอื่น ๆ ที่เกี่ยวข้องกับความผิดของยาเสพติดและความผิดอื่นทางอาญา การปัองกันและปราบปรามยาเสพติด มีอำนาจการปฏิบัติการทั่วราชอาณาจักรไทย รวมไปถึงการดำเนินการอายัดหรือยึดทรัพย์สินตามกฎหมายที่เกี่ยวข้องกับการกระทำความผิดเกี่ยวกับยาเสพติด
นอกจากนี้กองบัญชาการตำรวจปราบปรามยาเสพติดยังมีหน้าที่ในการประสานงานกับหน่วยงานที่เกี่ยวข้อง ทั้งหน่วยงานรัฐและองค์กรอื่น ๆ ที่เกี่ยวข้องเพื่อดำเนินการในการป้องกันและปราบปรามยาเสพติดทั้งภายในประเทศและระหว่างประเทศ
การสอดแนม
กองบัญชาการตำรวจปราบปรามยาเสพติด ถูกระบุในรายงานจาก Citizen Lab ว่าเป็นหนึ่งในหน่วยงานที่ใช้งานระบบสอดแนมของบริษัท Circles ในการใช้ช่องว่างของโพรโทคอลการสื่อสาร ในการเข้าถึงเครือข่ายโทรศัพท์ ทั้งการดักฟังสายสนทนา และการบริการสารสั้น (SMS)
มวลชนสัมพันธ์
กองบัญชาการตำรวจปราบปรามยาเสพติด ได้รับมอบหมายจากสำนักงานตำรวจแห่งชาติ ได้จัดทำโครงการการศึกษาเพื่อต่อต้านการใช้ยาเสพติดในเด็กนักเรียน (โครงการแดร์ประเทศไทย Drug Abuse Resistance Education: D.A.R.E.) โดยจัดการฝึกอบรมให้กับเจ้าหน้าที่ตำรวจท้องที่ และตำรวจตระเวนชายแดนที่มีโรงเรียนเข้าร่วมโครงการในพื้นที่ เพื่อเสริมสร้างทักษะในการแก้ปัญหาส่วนตัว และปัญหาสังคมที่มีความเสี่ยงที่จะเกี่ยวข้องกับการใช้ยาเสพติด แสดงให้เห็นผลกระทบของยาเสพติด และทางเลือกอื่น ๆ นอกเหนือจากการหันไปพึ่งพายาเสพติด ซึ่งหลักสูตรดังกล่าวเป็นหลักสูตรของสหรัฐอเมริกาที่ถูกนำไปใช้งานและได้รับการยอมรับจากหลายประเทศทั่วโลก
สหประชาชาติ
องค์การสหประชาชาติ โดยสำนักงานว่าด้วยยาเสพติดและอาชญากรรมแห่งสหประชาชาติ (UNODC) ได้สนับสนุนการปฏิบัติงานของกองบัญชาการตำรวจปราบปรามยาเสพติด ทั้งในส่วนของการฝึกอบรมทักษะและทฤษฎีต่าง ๆ ในการปฏิบัติงานของเจ้าหน้าที่ และข้อมูลด้านการข่าว
ภูมิภาคลุ่มน้ำโขง
สำนักงานว่าด้วยยาเสพติดและอาชญากรรมแห่งสหประชาชาติ เป็นหน่วยงานกลางในการแลกเปลี่ยนข้อมูลระหว่างประเทศรอบพื้นที่สามเหลี่ยมทองคำ ซึ่งเป็นแหล่งผลิตยาเสพติดขนาดใหญ่ โดยเฉพาะการสกัดกั้นและป้องกันการขนย้ายสารเคมีและส่วนประกอบในการผลิตยาเสพติด โดยมีการทำบันทึกความเข้าใจลุ่มแม่น้ำโขงว่าด้วยการควบคุมยาเสพติด เพื่อจัดการกับภัยคุกคามด้านยาเสพติดในภูมิภาคเอเชียตะวันออกเฉียงใต้ที่แม่น้ำโขงไหลผ่าน ประกอปไปด้วย จีน ลาว เมียนมาร์ ไทย กัมพูชา และเวียดนาม
สหรัฐอเมริกา
สหรัฐอเมริกาสนับสนุนการปฏิบัติงานของกองบัญชาการตำรวจปราบปรามยาเสพติด ผ่านการฝึกอบรมเจ้าหน้าที่ตำรวจในการปฏิบัติงาน โดยสถาบันฝึกอบรมระหว่างประเทศว่าด้วยการดำเนินการให้เป็นไปตามกฎหมาย กรุงเทพฯ (ILEA Bangkok) และการฝึกอบรมเจ้าหน้าที่หน่วยสยบไพรี 43 ในการปฏิบัติการพิเศษ กับสำนักงานปราบปรามยาเสพติดสหรัฐฯ (DEA) เพื่อสนับสนุนการปฏิบัติงานของกองบัญชาการตำรวจปราบปรามยาเสพติด รวมไปถึงยุทธภัณฑ์ เสื้อเกราะกันกระสุน และอุปกรณ์อิเล็กทรอนิกส์ต่าง ๆ ในการปฏิบัติการเพื่อป้องกันและปราบปรามยาเสพติดร่วมกับ DEA ประจำประเทศไทย ผ่านการแลกเปลี่ยนข้อมูลด้านข่าวกรองกับหน่วยสืบสวนพิเศษ (SIU) ซึ่งเป็นเจ้าหน้าที่ของ DEA โดยไทยเป็น 1 ใน 15 ประเทศทั่วโลก และเป็นประเทศเดียวในทวีปเอเชียที่ได้รับการคัดเลือกให้ตั้งหน่วย SIU ในการประสานงาน
อิสราเอล
กองบัญชาการตำรวจปราบปรามยาเสพติดได้ดำเนินการในส่วนของการป้องกันและปราบปรามปัญหาเกี่ยวกับยาเสพติดในแรงงานไทยที่ไปทำงานอยู่ในประเทศอิสราเอล โดยร่วมมือกับรัฐบาลอิสราเอลในการแก้ไขปัญหาดังกล่าว ทั้งการจัดตั้งคณะทำงานร่วมกัน การตรวจสอบประวัติแรงงานที่เดินทางไปทำงาน การตรวจสอบพัสดุที่ส่งไปยังประเทศอิสราเอลเพื่อป้องกันการลักลอบขนส่งยาเสพติด และการซุกซ่อนสารเสพติดไปกับตัวระหว่างเดินทาง
นอกจากนี้ประเทศอิสราเอลเคยฝึกหลักสูตรปฏิบัติการพิเศษให้กับหน่วยสยบไพรี 43 อีกด้วย
ญาติไดโนเสาร์เจ้าเล่ห์
ญาติไดโนเสาร์เจ้าเล่ห์ (The Land Before Time) เป็นภาพยนตร์แอนิเมชันผจญภัยจากสหรัฐอเมริกา ที่จัดฉายครั้งแรกใน ค.ศ. 1988 ที่กำกับและร่วมผลิตโดย ดอน บรูท (ผ่านทาง ซัลลิแวน บรูท สตูดิโอ ของเขาเอง) และบริหารการผลิตโดย สตีเฟน สปิลเบิร์ก, จอร์จ ลูคัส, แคทลีน เคเนดี และ แฟรงค์ มาร์แชล
ซาวด์แทร็ค
ธีมซอง "อีฟวีโฮลออนทูเกเตอร์" ขับร้องโดย ไดอานา รอสส์ และได้เปิดตัวซิงเกิลใน ค.ศ. 1989 ซาวด์แทร็คแต่งขึ้นโดย เจมส์ ฮอร์เนอร์ และได้เปิดตัวในวันที่ 21 พฤศจิกายน ค.ศ. 1988
การตอบรับ
จากการรวบรวมความคิดเห็นในรอตเทนโทเมโทส์ ภาพยนตร์เรื่องนี้จัดอยู่ในระดับ 73% และได้รับการจัดให้อยู่ในระดับ "เฟรช" จากนักวิจารณ์ด้วยการรับรองที่ระดับ 85%
ความคิดเห็นใน โมชันพิกเจอร์ไกด์ประจำปี 1989 ได้มีการบันทึกว่าเปรียบเสมือนการ์ตูน กวางน้อย...แบมบี้ ภาคยุคก่อนประวัติศาสตร์ และได้รับการพิจารณาว่ามีรูปแบบที่นอกเหนือไปจากการ์ตูนดิสนีย์คลาสสิค เหมียวน้อยโอลิเวอร์กับเพื่อนเกลอ
พ็อทซ์ดัม
พ็อทซ์ดัม (Potsdam, ) เป็นเมืองหลวงของรัฐบรันเดินบวร์คทางด้านตะวันออกของประเทศเยอรมนี ตั้งอยู่บนแม่น้ำฮาเฟิล (Havel) 26 กม. ทางตะวันตกเฉียงใต้ของเบอร์ลิน และเป็นส่วนหนึ่งของเขตนครเบอร์ลิน มีประชากรประมาณ 154,606 คน
พ็อทซ์ดัมเป็นที่รู้จักจากการเป็นที่ประทับของกษัตริย์ปรัสเซียหลายพระองค์ ตั้งแต่ ค.ศ. 1918 ส่วนตัวเมืองประกอบไปทะเลสาบเชื่อมต่อกันเป็นจำนวนมาก และมีภูมิทัศน์ทางวัฒนธรรมที่เป็นเอกลักษณ์ โดยเฉพาะสวนและพระราชวังพระราชวังซ็องซูซี; (Sanssouci ไกลกังวล) ซึ่งเป็นพื้นที่มรดกโลกที่ใหญ่ที่สุดในประเทศเยอรมนี
ประชากร
พ็อทซ์ดัมเป็นหนึ่งในเมืองที่เติบโตเร็วที่สุดในประเทศเยอรมนีนับตั้งแต่ ค.ศ. 2000
เมืองพี่น้อง
พ็อทซ์ดัมเป็นเมืองพี่น้องกับเมืองดังนี้:
ภาษาศาสตร์เพิ่มพูน
นักภาษาศาสตร์เพิ่มพูนได้สร้างทฤษฎีมากมายเพื่อทำให้สามารถเคราะห์นามวลี (NP) และกริยาวลี (VP) ได้ในการวรรณนาภาษาธรรมชาติ นั่นคือให้ประธานและกริยาวลีปรากฏเป็นองค์ประกอบอิสระและให้กรรมอยู่ในกริยาวลี จุดหลักที่สนใจอยู่ในวิธีการวิเคราะห์การย้ายคำปฤจฉาได้อย่างเหมาะสม และในกรณีอื่น ๆ ที่ประธานปรากฏเสมือนแยกกริยาออกจากกรรม ถึงแม้นักภาษาศาสตร์เพิ่มพูนจะอ้างว่าเป็นโครงสร้างที่มีตัวตนจริงในทางปริชาน แต่ประสาทวิทยาศาสตร์ยังไม่พบหลักฐานสนับสนุน พูดได้ว่าไวยากรณ์เพิ่มพูนนั้นครอบคลุมตัวแบบของการรับรู้ทางภาษาศาสตร์ แต่ยังไม่มีข้อบ่งชี้ใดที่บอกว่าถูกต้อง
ขอบเขต
มีแนวทางต่อภาษาศาสตร์เพิ่มพูนอยู่หลากหลายแนวทาง และทั้งหมดพยายามหากฎหรือหลักการชุดหนึ่งซึ่งนิยามสมาชิกของเซตของข้อความในภาษาธรรมชาติที่จัดรูปดีอย่างรูปนัย คำว่า ภาษาศาสตร์เพิ่มพูน สัมพันธ์กับสำนักภาษาศาสตร์อย่างน้อยดังต่อไปนี้:
พัฒนาการทางประวัติศาสตร์ของตัวแบบของไวยากรณ์ปริวรรต
แม้เลนาร์ด บลูมฟิลด์ (Leonard Bloomfield) ผู้ที่งานของเขาถูกปฏิเสธโดยชอมสกี มองว่านักไวยากรณ์ชาวอินเดียสมัยโบราณปาณินิเป็นบรรพบทของแนวคิดโครงสร้างนิยม ชอมสกีได้กล่าวสุนทรพจน์ในงานรับรางวัลที่อิเดียในปี ค.ศ. 2001 และกล่าวว่า "ไวยากรณ์เพิ่มพูนอันแรกในนิยามร่วมสมัยคือไวยากรณ์ของปาณินิ"
มีการพัฒนาไวยากรณ์เพิ่มพูนมาตั้งแต่ปี ค.ศ. 1950 และมีการเปลี่ยนแปลงชนิดของกฏและตัวแทนที่ใช้คาดการณ์ความถูกต้องทางไวยากรณ์ การพูดถึงระยะต่าง ๆ ของการพัฒนาทฤษฎีจะเป็นประโยชน์ในการตามรอยพัฒนาการทางประวัติศาสตร์ของแนวคิดในภาษาศาสตร์เพิ่มพูน
ทฤษฎีมาตรฐาน (ค.ศ. 1957–1965)
ทฤษฎีมาตรฐานที่ว่านี้สอดคล้องกับตัวแบบต้นฉบับของไวยากรณ์เพิ่มพูนที่วางไว้โดยชอมสกีในปี ค.ศ. 1965
ทฤษฎีมาตรฐานแบบปรับปรุงใหม่ (ค.ศ. 1973–1976)
ทฤษฎีมาตรฐานแบบปรับปรุงใหม่ที่ว่านี้ถูกกำหนดขึ้นมาระหว่างปี ค.ศ. 1973 และ 1976 ส่วนประกอบคือ:
ไวยากรณ์สัมพันธ์ (ประมาณปี ค.ศ. 1975–1990)
ตัวแบบทางเลือกของวากยสัมพันธ์ที่อยู่บนแนวคิดว่าแนวคิดเช่น ประธาน กรรมตรง และกรรมรอง มีบทบาทหลักในไวยากรณ์
ทฤษฎีหลักการและตัวแปร/กำกับและผูกยึด (ค.ศ. 1981–1990)
Lectures on Government and Binding (1981) และ Barriers (1986) ของชอมสกี
โปรแกรมจุลนิยม (ค.ศ. 1990–ปัจจุบัน)
โปรแกรมจุลนิยมเป็นลำดับของการสอบสวนที่สมมุติฐานว่าโมดูลภาษาของมนุษย์ดีที่สุดแล้ว โดยประกอบด้วยแค่สิ่งที่จำเป็นสำหรับการตอบสนองความต้องการทางกายภาพและการสื่อสาร และแสวงหาที่จะระบุคุณสมบัติที่จำเป็นของระบบแบบนั้น ชอมสกีได้เสนอโปรแกรมนี้ในปี ค.ศ. 1993
ณัฐวุฒิ ใสยเกื้อ
ณัฐวุฒิ ใสยเกื้อ (เกิด 4 มิถุนายน พ.ศ. 2518) ชื่อเล่น เต้น เป็นนักเคลื่อนไหวทางการเมืองชาวไทย ผู้อำนวยการครอบครัวเพื่อไทย อดีตรัฐมนตรีช่วยว่าการกระทรวงพาณิชย์และรัฐมนตรีช่วยว่าการกระทรวงเกษตรและสหกรณ์ ในรัฐบาล ยิ่งลักษณ์ ชินวัตร สมาชิกสภาผู้แทนราษฎร แบบบัญชีรายชื่อ พรรคเพื่อไทย แกนนำแนวร่วมประชาธิปไตยต่อต้านเผด็จการแห่งชาติ (นปช.) อดีตโฆษกประจำสำนักนายกรัฐมนตรีในรัฐบาลสมชาย วงศ์สวัสดิ์ อดีตผู้อำนวยการสถานีโทรทัศน์พีทีวี อดีตผู้ดำเนินรายการความจริงวันนี้ และอดีตรองโฆษกพรรคไทยรักไทย
ภาษาศาสตร์เพิ่มพูน
ไวยากรณ์ไม่พึ่งบริบท
(Context-free grammar) เราสามารถอธิบายและเปรียบเทียบภาษาศาสตร์เพิ่มพูนได้ด้วยความช่วยเหลือของลำดับชั้นของชอมสกี (Chomsky hierarchy) (ซึ่งชอมสกีได้เสนอในสมัยปี ค.ศ. 1950) นี่ให้กำเนิดลำดับของชนิดของไวยากรณ์รูปนัยที่มีพลังในการแสดงออกมากขึ้นเรื่อย ๆ หนึ่งในชนิดที่ง่ายที่สุดคือไวยากรณ์ปรกติ (regular grammar) (ชนิด 3) ชอมสกีอ้างว่านี่ไม่เหมาะสมที่จะเป็นตัวแบบสำหรับภาษามนุษย์เพราะการอนุญาติการฝังตรงกลาง (center-embedding) ของสายอักขระไว้ในสายอักขระในภาษามนุษย์ธรรมชาติ
ณัฐวุฒิ ใสยเกื้อ
ประวัติ
ณัฐวุฒิเกิดเมื่อวันที่ 4 มิถุนายน พ.ศ. 2518 ที่อำเภอสิชล จังหวัดนครศรีธรรมราช เป็นบุตรคนสุดท้อง ของสำเนา และปรียา ใสยเกื้อ มีพี่ชายคือเจตนันท์ ใสยเกื้อ ส่วนคุณปู่ชื่อเปี่ยม ใสยเกื้อ และคุณตาชื่อชอบ นาคแก้ว
ภาษาศาสตร์เพิ่มพูน
ไวยากรณ์ไม่พึ่งบริบท
ที่ระดับความซับซ้อนที่สูงขึ้นคือไวยากรณ์ไม่พึ่งบริบท (ชนิด 2) อนุพันธ์ของประโยคโดยไวยากรณ์เช่นนี้สามารถนำมาวาดเป็นอนุพันธ์ของแผนภาพต้นไม้ (tree structure) นักภาษาศาสตร์ที่ทำงานในภาษาศษสตร์เพิ่มพูนมักจะมองต้นไม้เช่นนั้นว่าเป็นวัตถุหลักในการศึกษา จากมุมมองนี้ ประโยคหนึ่งประโยคไม่ได้เป็นเพียงเส้นสายของคำเรียงติดกัน แต่ทว่าคำที่อยู่ติดกันถูกรวมเป็น หน่วยประกอบ ซึ่งสามารถรวมเพิ่มเติมกับคำหรือหน่วยประกอบอื่นเพื่อสร้างแผนภาพต้นไม้ลำดับชั้น
ณัฐวุฒิ ใสยเกื้อ
ประวัติ
ณัฐวุฒิจบการศึกษาระดับประถมที่โรงเรียนวัดพระมหาธาตุ เมื่อปี พ.ศ. 2530 ระดับมัธยม ที่โรงเรียนเบญจมราชูทิศ นครศรีธรรมราช เมื่อ พ.ศ. 2536 จบปริญญาตรีนิเทศศาสตร์ สาขาวิทยุกระจายเสียงและโทรทัศน์ มหาวิทยาลัยธุรกิจบัณฑิต จากนั้นสำเร็จการศึกษาปริญญาโทรัฐประศาสนศาสตรมหาบัณฑิต สาขาการจัดการภาครัฐและเอกชนสำหรับผู้บริหาร สถาบันบัณฑิตพัฒนบริหารศาสตร์ (นิด้า) เมื่อ พ.ศ. 2548
ภาษาศาสตร์เพิ่มพูน
ไวยากรณ์ไม่พึ่งบริบท
อนุพันธ์ของโครงสร้างต้นไม้ง่าย ๆ ของประโยคในภาษาอังกฤษ "the dog ate the bone" เป็นไปดังต่อไปนี้: ตัวกำหนด (determiner) the และนาม dog รวมกันเพื่อสร้างนามวลี the dog นามวลีที่สอง the bone ก็สร้างขึ้นด้วยตัวกำหนด the และนาม bone กริยา ate รวมกับนามวลีที่สอง the bone เพื่อสร้างกริยาวลี ate the bone สุดท้าย นามวลีแรก the dog รวมกับกริยาวลี ate the bone เพื่อทำให้ประโยคสมบูรณ์เป็น the dog ate the bone แผนภาพต้นไม้ดังต่อไปแสดงให้เห็นอนุพันธ์นี้และโครงสร้างที่เป็นผล:
แผนภาพต้นไม้เช่นนี้ก็สามารถเรียกว่าตัวกำหนดวลี (phrase marker) ซึ่งนำมาแทนอยู่ในรูปตัวหนังสือได้ (แต่ผลคือจะอ่านยากกว่า) ในรูปแบบนี้ประโยคด้านบนจะถูกนำมาแสดงเป็น:
ณัฐวุฒิ ใสยเกื้อ
ผู้บริหารพีทีวี-ผู้ดำเนินรายการความจริงวันนี้
เมื่อปี พ.ศ. 2549 ณัฐวุฒิร่วมกับวีระ มุสิกพงศ์ จตุพร พรหมพันธุ์ จักรภพ เพ็ญแข ก่อแก้ว พิกุลทอง และอุสมาน ลูกหยี ก่อตั้งบริษัท เพื่อนพ้องน้องพี่ จำกัด เพื่อดำเนินกิจการสถานีโทรทัศน์ผ่านดาวเทียมพีทีวี โดยเข้าดำรงตำแหน่งผู้อำนวยการสถานีฯ นอกจากนี้ เขายังเป็นผู้ร่วมดำเนินรายการ "เพื่อนพ้องน้องพี่ พีทีวีเพื่อประชาชน" ร่วมกับวีระ จตุพร และจักรภพด้วย
ภาษาศาสตร์เพิ่มพูน
ไวยากรณ์ไม่พึ่งบริบท
[S [NP [D The ] [N dog ] ] [VP [V ate ] [NP [D the ] [N bone ] ] ] ]
ณัฐวุฒิ ใสยเกื้อ
ผู้บริหารพีทีวี-ผู้ดำเนินรายการความจริงวันนี้
ต่อมาในปี พ.ศ. 2551 ณัฐวุฒิเป็นผู้ร่วมดำเนินรายการความจริงวันนี้ ซึ่งผลิตโดย บจก.เพื่อนพ้องน้องพี่ และออกอากาศสดทางสถานีโทรทัศน์เอ็นบีที ร่วมกับวีระ และจตุพร แต่เมื่อรัฐบาลสมชาย มอบหมายให้ณัฐวุฒิ เข้าดำรงตำแหน่งโฆษกรัฐบาล ก่อแก้ว พิกุลทองจึงเข้ามาเป็นผู้ดำเนินรายการแทน แต่เมื่อพ้นจากตำแหน่งเมื่อวันที่ 2 ธันวาคม พ.ศ. 2551 แล้ว ณัฐวุฒิก็กลับมาดำเนินรายการอีกครั้ง จนต้องยุติการดำเนินรายการทางเอ็นบีที เมื่อวันที่ 10 ธันวาคม ปีเดียวกัน จากนั้นเมื่อปี พ.ศ. 2552 รายการนี้กลับมาออกอากาศอีกครั้ง ทางสถานีประชาธิปไตย (19 มกราคม – 25 มีนาคม) และสถานีประชาชน (15 กรกฎาคม – 12 มีนาคม พ.ศ. 2553) ตามลำดับ
ภาษาศาสตร์เพิ่มพูน
ไวยากรณ์ไม่พึ่งบริบท
ในภาษาไทยเราอาจแทนตัวกำหนดเป็นคำนิยม (อ่านว่า นิ-ยะ-มะ, demonstrative) ห่างหรือเคียง และลักษณนาม (classifier) เช่น หมาตัวนั้นกินกระดูกซี่นี้ เป็น: [S [NP [N หมา ] [CL ตัว ] [D นั้น] ] [VP [V กิน ] [NP [N กระดูก ] [CL ซี่ ][D นี้ ] ] ] ]
ณัฐวุฒิ ใสยเกื้อ
ฝ่าวงล้อม ทางเอเชียอัปเดต
หลังการประกันตัวจากข้อกล่าวหาก่อการร้าย ที่ได้รับจากช่วงการชุมนุมเดือนมีนาคม–พฤษภาคม พ.ศ. 2553 แล้ว ณัฐวุฒิเข้าเป็นผู้ดำเนินรายการ "ฝ่าวงล้อม" (30 มีนาคม – 21 เมษายน) ทางสถานีโทรทัศน์ผ่านดาวเทียมเอเชียอัปเดต จนกระทั่งมีการยุบสภาผู้แทนราษฎร เขาจึงยุติรายการนี้ เพื่อไปลงสมัครรับเลือกตั้งเป็น ส.ส.ระบบบัญชีรายชื่อ สังกัดพรรคเพื่อไทย เมื่อวันที่ 3 กรกฎาคม ปีเดียวกัน
ภาษาศาสตร์เพิ่มพูน
ไวยากรณ์ไม่พึ่งบริบท
ชอมสกีได้กล่าวอ้างว่าไวยากรณ์โครงสร้างวลีก็ไม่เหมาะสมสำหรับการวรรณนาภาษาธรรมชาติ และได้กำหนดระบบไวยากรณ์ปริวรรตที่ซับซ้อนขึ้น
ณัฐวุฒิ ใสยเกื้อ
เข้าใจตรงกันนะ ทางพีซทีวี
หลังรัฐประหารในประเทศไทย พ.ศ. 2557 ณัฐวุฒิเข้าเป็นผู้ร่วมดำเนินรายการ "เข้าใจตรงกันนะ" ทางสถานีโทรทัศน์ดาวเทียมพีซทีวี โดยเริ่มออกอากาศครั้งแรกเมื่อวันที่ 15 กันยายน พ.ศ. 2557 ในทุกวันจันทร์-พฤหัสบดี เวลา 21:00-22:00 น. (ต่อมา หลังจากมีคำสั่งศาลปกครองให้พีซทีวีออกอากาศต่อไปได้หลังเพิกถอนใบอนุญาต รายการก็ปรับเวลามาเป็น วันจันทร์-ศุกร์ เวลา 18:20-19:10 น. แทนที่รายการมองไกลของนายจตุพร พรหมพันธุ์) โดยระยะแรกจะเป็นการสนทนาโดยมีพิธีกรทำหน้าที่ดำเนินรายการ ต่อมาในต้นปี พ.ศ. 2558 ได้ปรับรูปแบบโดยณัฐวุฒิดำเนินรายการด้วยตนเอง โดยเป็นการวิพากษ์วิจารณ์ข่าวสารในแต่ละวัน โดยบางครั้ง นายณัฐวุฒิจะดำเนินรายการผ่านทางโทรศัพท์โดยมีพิธีกรทำหน้าที่ในห้องส่งในบางวัน หรือบางครั้งจะจัดรายการสดจากบ้านพักของนายณัฐวุฒิผ่านทางหน้าเพจเฟซบุ๊กส่วนตัวและนำมาออกอากาศในช่วงเวลาของรายการ จนกระทั่งยุติรายการลงในเดือนพฤศจิกายน พ.ศ. 2561 ตามนโยบายลดรายการวิจารณ์การเมืองของสถานีฯเพื่อให้สอดรับกับการเลือกตั้งที่จะเกิดขึ้นในปี พ.ศ. 2562
ภาษาศาสตร์เพิ่มพูน
การขาดหลักฐาน
โนม ชอมสกีผู้ก่อตั้งไวยากรณ์เพิ่มพูนเชื่อว่าได้พบหลักฐานทางภาษาศาสตร์ว่าโครงสร้างทางวากยสัมพันธ์ไม่ได้ถูกเรียนรู้แต่ตัวเด็ก ‘ได้มา’ จากไวยากรณ์สากล นี่นำไปสู่การก่อตั้งข้ออ้างความไม่สมบูรณ์ของสิ่งเร้า (poverty of the stimulus) แต่ได้ค้นพบทีหลังว่าการวิเคราะห์เชิงภาษาศาสตร์ของชอมสกีนั้นไม่เหมาะสมและเพียงพอ
ณัฐวุฒิ ใสยเกื้อ
เข้าใจตรงกันนะ ทางพีซทีวี
ช่วงต้นปี พ.ศ. 2559 นายณัฐวุฒิได้จัดตั้งโครงการ "ด้วยรักและแบ่งปัน" เพื่อช่วยเหลือเยาวชนที่เรียนดีแต่ขาดแคลนทุนทรัพย์โดยเปิดโอกาสให้เยาวชนส่งภาพถ่ายและเรื่องราวชีวิตมายังอีเมลและไปรษณีย์ โดยนายณัฐวุฒินำเรื่องราวของเยาวชนเหล่านี้รวมถึงข่าวจากสื่อมวลชนที่นำเสนอความเดือดร้อนของเยาวชนที่เรียนดีแต่ขาดแคลนทุนทรัพย์ มาอ่านออกอากาศในรายการเข้าใจตรงกันนะวันละ 2 เรื่อง (ภายหลังเพิ่มเป็น 3 เรื่อง) รวมถึงนำเสนอผ่านเพจเฟซบุ๊กส่วนตัวของนายณัฐวุฒิอีกด้วย โดยทุกเรื่องที่ส่งเข้ามาและได้รับการเผยแพร่จะได้รับทุนการศึกษามูลค่า 5,000 บาท ผ่านบัญชีธนาคาร และเปิดโอกาสให้ร่วมบริจาคเพื่อสนับสนุนโครงการดังกล่าว
ภาษาศาสตร์เพิ่มพูน
การขาดหลักฐาน
ไม่มีหลักฐานที่ว่าโครงสร้างวากยสัมพันธ์นั้นมีโดยกำเนิด แม้ว่าจะมีความหวังขึ้นหน่อยเมื่อมีการค้นพบยีน FOXP2 ก็ยังมีข้อสนับสนุนเพียงพอต่อแนวคิดที่ว่ายีนนี้เป็น 'ยีนไวยากรณ์' หรือว่ามีความเกี่ยวข้องใด ๆ กับการอุบัติของการพูดเชิงวากยสัมพันธ์หรือภาษาพูดเมื่อซึ่งพึ่งมีขึ้นเมื่อไม่นานมานี้
ณัฐวุฒิ ใสยเกื้อ
งานทอล์กโชว์ "ด้วยรักและแบ่งปัน : ครั้งนี้พี่ขอ"
เมื่อมีเยาวชนที่เรียนดีแต่ขาดแคลนทุนทรัพย์ขอรับการช่วยเหลือเป็นจำนวนมาก นายณัฐวุฒิมีแนวคิดจะระดมทุนช่วยเหลือ โดยเตรียมการจัดทอล์กโชว์ระดมทุนขึ้น โดยใช้ชื่อว่า "ด้วยรักและแบ่งปัน : ครั้งนี้พี่ขอ" ในวันที่ 28 พฤษภาคม พ.ศ. 2560 โดยแรกเดิมจะจัดที่หอประชุมกองทัพอากาศ แต่ต่อมา พลอากาศเอก จอม รุ่งสว่าง ผู้บัญชาการทหารอากาศ ได้ออกมาตำหนิการจัดงานดังกล่าวโดยอ้างว่ากองทัพอากาศไม่อนุญาตให้จัดกิจกรรมทางการเมืองในพื้นที่ของกองทัพอากาศ นายณัฐวุฒิจึงได้ชี้แจงกับฝ่ายความมั่นคงผ่านเวทีปรองดอง ณ กระทรวงกลาโหม ถึงความจำเป็นในการจัดกิจกรรม และเปลี่ยนสถานที่จัดงานเป็นชั้น 6 ห้างสรรพสินค้าอิมพิเรียลสำโรง ตำบลสำโรงเหนือ อำเภอเมืองสมุทรปราการ จังหวัดสมุทรปราการ แต่กำหนดการจัดยังคงเดิม โดยงานก็สามารถจัดได้อย่างเรียบร้อย โดยไม่มีการขัดขวางจากเจ้าหน้าที่รัฐแต่อย่างใด และมีการออกอากาศเทปบันทึกภาพในวันที่ 4 มิถุนายน พ.ศ. 2560 ทางช่อง พีซทีวี ในช่วงเวลาของรายการ "พีซทีวีเวทีทัศน์"
ภาษาศาสตร์เพิ่มพูน
การขาดหลักฐาน
การศึกษาทางประสาทวิทยาศาสตร์โดยการใช้ ERPs หรือศักย์ไฟฟ้าสมองสัมพันธ์กับเหตุการณ์ไม่พบหลักฐานทางวิทยาศาสตร์ใด ๆ ต่อข้ออ้างว่าสมองมนุษย์ประมวลวัตถุทางไวยากรณ์เสมือนว่าวัตถุถูกวางใว้ในกริยาวลี ผลคือไวยากรณ์เพิ่มพูนไม่ใช่ตัวแบบที่เป็นประโยชน์สำหรับภาษาศาสตร์ประสาทวิทยา
นักภาษาศาสตร์เพิ่มพูนอ้างว่าภาษานั้นมีส่วนจำเพาะของจิต (Modularity of mind) เป็นของตัวเอง และไม่มีการปฏิสัมพันธ์ระหว่างการประมวลภาษาแม่กับการประมวลสารสนเทศชนิดอื่น ๆ อาทิคณิตศาสตร์ คำกล่าวอ้างนี้ไม่ได้อยู่บนฐานของการวิจัยหรือความเข้าใจทางวิทยาศาสตร์โดยทั่วไปว่าสมองทำงานอย่างไร
ณัฐวุฒิ ใสยเกื้อ
พรรคชาติพัฒนา
ณัฐวุฒิเริ่มเล่นการเมือง โดยเข้าสังกัดพรรคชาติพัฒนา และลงสมัครรับเลือกตั้ง ในวันที่ 6 มกราคม พ.ศ. 2544 จากการชักชวนของธีรศักดิ์ นาคแก้ว ผู้เป็นน้าชาย แต่ได้คะแนนเป็นอันดับสอง โดยพ่ายแพ้คู่แข่งจากพรรคประชาธิปัตย์เพียง 4,000 เสียง
ภาษาศาสตร์เพิ่มพูน
การขาดหลักฐาน
ชอมสกีได้ตอบกลับคำวิจารณ์โดยการเน้นว่าทฤษฎีของเขาความจริงแล้วขัดแย้งกับหลักฐาน เขาหากแต่เชื่อว่าจะเป็นกรณีที่คุณค่าจริงของงานวิจัยจะถูกเข้าใจในภายหลัง เหมือนกับกาลิเลโอ กาลิเลอี
ดนตรี
ไวยากรณ์เพิ่มพูนได้ถูกใช้ในขนาดที่จำกัดในทฤษฎีดนตรี (music theory) และการวิเคราะห์ดนตรี (musical analysis) ตั้งแต่สมัยปี ค.ศ. 1980 แนวทางที่เป็นที่รู้จักที่สุดถูกพัฒนาโดยมาร์ก สตีดแมน (Mark Steedman) รวมถึงเฟร็ด เลอร์ดาห์ล (Fred Lerdahl) และเรย์ แจ็คเคนดอฟฟ์ (Ray Jackendoff) ผู้ที่กำหนดรูปแบบและขยายแนวคิดจากการวิเคราะห์แบบเชงเกอร์ (Schenkerian analysis) และเร็ว ๆ มานี้แนวทางเพิ่มพูนแรก ๆ ต่อดนตรีก็ได้ถูกพัฒนาต่อเพิ่มและขยายโดยนักวิชาการหลายคน
ณัฐวุฒิ ใสยเกื้อ
พรรคไทยรักไทย
ต่อมา ณัฐวุฒิเข้าสังกัดพรรคไทยรักไทย โดยร่วมทีมปราศรัยล่วงหน้าของ พ.ต.ท.ดร.ทักษิณ ชินวัตร และได้รับแต่งตั้งเป็นหนึ่งในคณะทำงานโฆษกพรรคไทยรักไทย ต่อมา พรรคคัดเลือกให้ลงสมัครรับเลือกตั้ง เป็นสมาชิกสภาผู้แทนราษฎร เมื่อวันที่ 2 เมษายน พ.ศ. 2549 และได้รับเลือกเป็น ส.ส. แต่เกิดการรัฐประหาร 19 กันยายนขึ้นเสียก่อน
แกนนำ นปช.
เมื่อวันที่ 20 กันยายน พ.ศ. 2549 ณัฐวุฒิ ร่วมกับวีระ มุสิกพงศ์ และจตุพร พรหมพันธุ์ เดินทางมาพบกันยังที่ทำการพรรคไทยรักไทย เพื่อแถลงข่าวต่อต้านการรัฐประหาร ต่อมาช่วงต้นปี พ.ศ. 2550 สถานีโทรทัศน์พีทีวีถูกปิดกั้นสัญญาณดาวเทียม จนไม่สามารถออกอากาศได้ ผู้บริหารและผู้จัดรายการจึงออกมาปราศรัยที่ท้องสนามหลวง จนกระทั่งร่วมกับหลายองค์กรประชาธิปไตยภาคประชาชน จัดตั้งขึ้นเป็นองค์กรหลักภายใต้ชื่อ แนวร่วมประชาธิปไตยขับไล่เผด็จการ (นปก.) ในเวลาต่อมา โดยณัฐวุฒิเข้ารับตำแหน่งเป็นแกนนำคนหนึ่ง และขึ้นปราศรัยต่อต้านคณะมนตรีความมั่นคงแห่งชาติ และรัฐบาลพลเอกสุรยุทธ์ จุลานนท์ มาโดยตลอด
โฆษกประจำสำนักนายกรัฐมนตรี
ราวกลางปี พ.ศ. 2550 ณัฐวุฒิเข้าสังกัดพรรคพลังประชาชน พร้อมลงสมัครรับเลือกตั้ง ส.ส.ระบบสัดส่วน กลุ่มที่ 8 พื้นที่จังหวัดภาคใต้ตอนล่าง เมื่อวันที่ 6 กุมภาพันธ์ พ.ศ. 2551 แต่ไม่ได้รับการเลือกตั้ง จากนั้นจึงได้รับแต่งตั้งให้เป็น รองโฆษกประจำสำนักนายกรัฐมนตรี ในรัฐบาลที่นำโดยสมัคร สุนทรเวช และหลังจากที่สมชาย วงศ์สวัสดิ์ ได้รับการแต่งตั้งเป็นนายกรัฐมนตรี ณัฐวุฒิก็ได้รับการแต่งตั้งเป็น โฆษกประจำสำนักนายกรัฐมนตรี ในรัฐบาลชุดนี้
เลขาธิการและโฆษก นปช.แดงทั้งแผ่นดิน
หลังจากรัฐบาลพลเอกสุรยุทธ์สิ้นสุดลง นปก.จึงเปลี่ยนชื่อองค์กรใหม่เป็น แนวร่วมประชาธิปไตยต่อต้านเผด็จการแห่งชาติ และเปลี่ยนชื่อย่อเป็น นปช. โดยณัฐวุฒิยังเป็นแกนนำอยู่ตามเดิม และหลังเหตุการณ์ความไม่สงบทางการเมืองในประเทศไทย เมษายน พ.ศ. 2552 ในรัฐบาลอภิสิทธิ์ เวชชาชีวะ เมื่อปี พ.ศ. 2552 ซึ่งณัฐวุฒิถูกควบคุมตัว พร้อมกับวีระ มุสิกพงศ์ นายแพทย์เหวง โตจิราการ และแกนนำคนอื่นๆ ในข้อหาก่อการร้าย
พรรคเพื่อไทย (รอบที่ 1)
ในการเลือกตั้ง พ.ศ. 2554 ณัฐวุฒิได้รับเลือกตั้งเป็นสมาชิกสภาผู้แทนราษฎร แบบบัญชีรายชื่อ ในสังกัดพรรคเพื่อไทย และเป็นที่คาดหมายว่าจะได้รับตำแหน่งรัฐมนตรีประจำสำนักนายกรัฐมนตรี (ดูแลสื่อมวลชน) แต่ในการแต่งตั้งรัฐมนตรี เมื่อวันที่ 9 สิงหาคม กลับไม่มีชื่อของณัฐวุฒิในตำแหน่งใด ๆ
ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2557 เขาได้สมัครรับเลือกตั้งในระบบบัญชีรายชื่อ สังกัดพรรคเพื่อไทย ลำดับที่ 19
รัฐมนตรี
ณัฐวุฒิได้รับโปรดเกล้าฯ ให้ดำรงตำแหน่งรัฐมนตรีช่วยว่าการกระทรวงเกษตรและสหกรณ์ ในรัฐบาลยิ่งลักษณ์ ชินวัตร (2) เมื่อวันที่ 18 มกราคม พ.ศ. 2555 แทนนายพรศักดิ์ เจริญประเสริฐ ต่อมาได้รับแต่งตั้งเป็นรัฐมนตรีช่วยว่าการกระทรวงพาณิชย์ ในรัฐบาลนางสาวยิ่งลักษณ์ ชินวัตร (ครม.ยิ่งลักษณ์ 3)
พรรคไทยรักษาชาติ
ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 เขาได้ลงสมัครรับเลือกตั้งสมาชิกสภาผู้แทนราษฎรแบบบัญชีรายชื่อ สังกัดพรรคไทยรักษาชาติ ลำดับที่ 7 แต่พรรคไทยรักษาชาติ ถูกศาลรัฐธรรมนูญตัดสินยุบพรรคก่อนวันเลือกตั้ง
พรรคเพื่อไทย (รอบที่ 2)
ในวันที่ 15 มิถุนายน พ.ศ. 2565 เขาได้ย้ายกลับพรรคเพื่อไทย โดยได้รับตำแหน่งผู้อำนวยการครอบครัวเพื่อไทย
สภาถ่ายโอนอำนาจแห่งชาติ
สภาถ่ายโอนอำนาจแห่งชาติ (National Transitional Council; المجلس الوطني الانتقالي) เป็นองค์กรที่ก่อตั้งขึ้นในลิเบีย โดยกลุ่มผู้ก่อการกำเริบใน พ.ศ. 2554 ต่อต้านมูอัมมาร์ กัดดาฟี ประธานาธิบดีแห่งประเทศลิเบีย ตามประกาศการจัดตั้งอันมีขึ้นในเมืองเบงกาซีเมื่อวันที่ 27 กุมภาพันธ์ 2554 ด้วยวัตถุประสงค์จะให้ปฏิบัติหน้าที่เป็น "โฉมหน้าทางการเมืองของคณะปฏิวัติ" เมื่อวันที่ 5 มีนาคม พ.ศ. 2554 สภาได้ออกแถลงการณ์ซึ่งประกาศว่าตนเองเป็น "ผู้แทนเพียงหนึ่งเดียวของลิเบีย" สภาได้เรียกรัฐลิเบียว่า "สาธารณรัฐลิเบีย" (الجمهورية الليبية)
การก่อการกำเริบในลิเบีย
หลังจากที่ได้มีการเดินขบวนประท้วงในตูนิเซียและอียิปต์ซึ่งส่งผลให้ผู้นำทั้งสองประเทศลงจากอำนาจนั้น ทางลิเบียก็ได้มีการก่อการกำเริบซึ่งเริ่มขึ้นตั้งแต่เดือนกุมภาพันธ์ พ.ศ. 2554 เมื่อวันที่ 20 กุมภาพันธ์ ความไม่สงบได้แพร่ไปจนถึงตริโปลี จนกระทั่งปลายเดือนกุมภาพันธ์ พ.ศ. 2554 พื้นที่ส่วนใหญ่ของลิเบียตกอยู่ภายใต้การควบคุมของฝ่ายต่อต้านกัดดาฟี ลิเบียตะวันออก ซึ่งมีศูนย์กลางอยู่โดยรอบเบงกาซี เมืองใหญ่อันดับสองและเมืองท่าที่สำคัญของประเทศ อยู่ภายใต้การควบคุมของฝ่ายต่อต้านอย่างมั่นคง และฝ่ายต่อต้านเริ่มต้นจัดระเบียบตนให้มีรัฐบาลปกครอง
การจัดตั้งสภาถ่ายโอนอำนาจแห่งชาติ
สภาถ่ายโอนอำนาจแห่งชาติได้รับการจัดตั้งขึ้นเมื่อวันที่ 27 กุมภาพันธ์ พ.ศ. 2554 เพื่อเป็น "โฉมหน้าทางการเมืองของการปฏิวัติ" โฆษกของสภาประกาศอย่างชัดเจนในการแถลงข่าวว่า สภาถ่ายโอนอำนาจแห่งชาตินี้ไม่ใช่รัฐบาลเฉพาะกาลและเสริมว่าสภาที่เพิ่งจัดตั้งขึ้นใหม่นี้จะไม่ติดต่อกับรัฐบาลต่างชาติและไม่ต้องการให้ต่างชาติยื่นมือเข้ามาแทรกแซง
นักข่าวอัลญะซีเราะฮ์อิงกลิช ในเบงกาซี ได้รายงานว่า จะยังไม่มีการจัดตั้งรัฐบาลเฉพาะกาลเต็มรูปแบบจนกระทั่งตริโปลีจะตกอยู่ภายใต้การควบคุมของฝ่ายต่อต้านรัฐบาล ซึ่งขัดแย้งกับการกล่าวอ้างของอดีตรัฐมนตรีว่าการกระทรวงยุติธรรม มุสตาฟา โมฮัมเหม็ด อบัด อัล-จาลิล ก่อนหน้านี้เกี่ยวกับการจัดตั้งรัฐบาลเฉพาะกาล ข้อคิดเห็นดังกล่าวได้รับการทำให้ชัดเจนโดยสภาระบุว่าเป็น "ความเห็นส่วนบุคคล" โฆษกของสภาอีกคนหนึ่งกล่าวว่าอัลจาลิลไม่ได้รับมติยอมรับจากกลุ่มกบฏและเมืองทั้งหมดก่อนที่จะแถลงการณ์เกี่ยวกับรัฐบาลเฉพาะกาล ซึ่งได้ก่อให้เกิด "ความรู้สึกขมขื่น" ด้านโฆษกสภายังได้ประกาศอย่างชัดเจนอีกว่า หากรัฐบาลเฉพาะกาลมีการจัดตั้งขึ้นจริง อัล-จาลิลจะมิใช่ผู้นำรัฐบาลและคำแถลงของเขาได้ทำให้ผู้นำฝ่ายค้านบางคน "ประหลาดใจและงุนงง" อัล-จาลิลถูกมองโดยผู้นำฝ่ายต่อต้านรัฐบาลบางคนว่ามีความสัมพันธ์กับระบอบกัดดาฟีมากเกินไป
ความสัมพันธ์ระหว่างประเทศ
เมื่อวันที่ 10 มีนาคม พ.ศ. 2554 ฝรั่งเศสเป็นประเทศแรกที่รับรองสภาถ่ายโอนอำนาจแห่งชาติเป็นผู้แทนเพียงหนึ่งเดียวของลิเบียโดยสำนักประธานาธิบดี นีกอลา ซาร์กอซี หนึ่งวันหลังจากที่สมาชิกรัฐสภาทวีปยุโรปแสดงความต้องการให้สหภาพยุโรปรับรองกลุ่มกบฏ สื่อยังรายงานอีกว่าฝรั่งเศสมีแผนจะส่งเอกอัครราชทูตไปยังเบงกาซี ส่วนทางด้านโปรตุเกส มีรายงานว่า โปรตุเกสได้รับรองสภาถ่ายโอนอำนาจแห่งชาติหลังจากที่ฝรั่งเศสให้การรับรองไปก่อนหน้านี้ โดยมีการแลกเปลี่ยนการรับรองทางการทูตระหว่างกัน ขณะที่ยังไม่มีแถลงการณ์อย่างเป็นทางการจากรัฐบาล
MARRS
MARRS (ชื่ออีกสไตล์ M|A|R|R|S) (ชื่อในไทย: เอ็ม/เอ/อาร์/อาร์/เอส) เป็นวงดนตรีแนวแดนซ์ จากประเทศอังกฤษ ก่อตั้งมาตั้งแต่ปี ค.ศ. 1987 มีสมาชิกจากวง คัลเล่อร์บอกซ์ และ เอ.อาร์. เคน เจ้าของเพลงฮิต คือ ปั๊มอัพเดอะโวลุ่ม ออกจำหน่าย 1987 และ ยังได้ รางวัลแกรมมี ใน ปี1989
โนริอากิ ฟูจิโมโตะ
โนริอากิ ฟูจิโมโตะ เป็นนักฟุตบอลชาวญี่ปุ่น ปัจจุบันเล่นตำแหน่งกองหน้าให้กับชิมิซุ เอส-พัลส์ ในเจลีก ดิวิชัน 1โดยยืมตัวจาก วิสเซล โคเบะ
บันไซชาร์จ
บันไซชาร์จ (Banzai charge) หรือ บันไซแอทแทก (Banzai attack; バンザイ突撃 หรือ 万歳突撃) เป็นคำศัพท์ที่ใช้กันในกองทัพฝ่ายสัมพันธมิตรที่กล่าวอ้างอิงถึงการโจมตีแบบตะลุมบอนของญี่ปุ่นที่ดำเนินโดยหน่วยทหาร คำศัพท์นี้มาจากเสียงร้องตะโกนของญี่ปุ่นว่า "เท็นโนเฮกะบันไซ" (天皇陛下万歳 (tennōheika banzai), ) คำย่อว่า บันไซ หมายถึง ยุทธวิธีที่ใช้โดยทหารญี่ปุ่นในช่วงสงครามแปซิฟิก ซึ่งทหารญี่ปุ่นจะใช้ดาบปลายปืน ดาบ และอาวุธระยะประชิดต่างๆในการตะลุมบอน
การตะลุมบอนด้วย "บันไซ" สร้างความเสียหายทั้งสองฝ่าย กล่าวคือ ทหารญี่ปุ่นจะถูกยิงสกัดด้วยปืนที่มีประสิทธิภาพอย่างปืน BAR หรือ Colt1911 หรือปืนลูกซอง แต่ถ้าหากทหารญี่ปุ่นเข้าประชิดตัวได้ ทหารญี่ปุ่นจะใช้อาวุธระยะประชิดสังหารเป้าหมายอย่างรวดเร็ว โดยสามารถสังหารได้ 2-3 คนก่อนที่จะตายด้วยพิษบาดแผลจากการถูกยิง
จุดเริ่มต้น
บันไซ ชาร์จ ถือเป็นวิธีหนึ่งของเกียวคุไซ (玉砕, "อัญมณีที่แตกเป็นเสี่ยงๆ"; การฆ่าตัวตายอย่างมีเกียรติ) เป็นการฆ่าตัวตายก่อนที่จะถูกศัตรูจับ เช่นเดียวกับการคว้านท้อง ที่มาของคำนี้เป็นวลีภาษาจีนคลาสสิกในหนังสือของราชวงศ์ฉีเหนือในศตวรรษที่ 7 ว่า "丈夫玉碎恥甎全", "ชายชาติที่แท้จักยอมเป็นอัญมณีที่แตกเป็นเสี่ยงๆ ดีกว่าเป็นแผ่นกระเบื้องที่คงทน" ซึ่งเป็นหนึ่งในหลาย ๆ ข้อที่รัฐบาลทหารญี่ปุ่นยึดใช้เป็นจรรยาบรรณ
ด้วยการปฏิวัติเปลี่ยนแปลงในการฟื้นฟูเมจิและการทำสงครามกับจีนและรัสเซียบ่อยครั้ง รัฐบาลทหารของญี่ปุ่นได้นำแนวคิดของบูชิโดมาใช้ให้ประชากรของประเทศเชื่อฟังจักรพรรดิอย่างมีอุดมการณ์ ด้วยความประทับใจในวิถีซามูไรที่ถูกฝึกให้ฆ่าตัวตายก่อนความอัปยศอดสูครั้งใหญ่กำลังจะเกิดขึ้น รัฐบาลจึงสอนทหารว่าการยอมจำนนต่อศัตรูเป็นความอัปยศอดสูมากกว่าการตาย การฆ่าตัวตายของ ไซโก ทากาโมริ ผู้นำของซามูไรในยุคฟื้นฟูเมจิ ยังเป็นแรงบันดาลใจให้อุดมคติและจำลองความตายในสนามรบให้น่าชื่นชม และถือว่าการฆ่าตัวตายเป็นการกระทำสุดท้ายที่มีเกียรติ
ในระหว่างการปิดล้อมพอร์ตอาร์เทอร์ ญี่ปุ่นดำเนินการโจมตีด้วยคลื่นมนุษย์ต่อปืนใหญ่และปืนกลของรัสเซีย ซึ่งจบลงด้วยการฆ่าตัวตาย เนื่องจากทหารญี่ปุ่นได้รับบาดเจ็บจำนวนมากในการโจมตีครั้งนั้น คำอธิบายหนึ่งเกี่ยวกับเหตุการณ์ที่ตามมาก็คือ "มีซากศพจำนวนมากปกคลุมปกคลุมพื้นดินที่หนาวเย็น เหมือนดังผ้าคลุม"
ในช่วงทศวรรษที่ 1930 ทหารญี่ปุ่นพบว่าการโจมตีประเภทนี้ได้ผลในประเทศจีน จนมันกลายเป็นยุทธวิธีทางทหารที่ได้รับการยอมรับ เพราะแม้กองกำลังญี่ปุ่นที่น้อยกว่า สามารถใช้การฝึกที่เหนือกว่าและดาบปลายปืน เอาชนะกองกำลังของจีนที่มีขนาดใหญ่กว่าได้ และทหารญี่ปุ่นที่นี่ไม่ต้องเผชิญกับอาวุธปืนกล แต่ต้องเผชิญกับปืนไรเฟิลจู่โจมของจีน ซึ่งไม่สามารถยิงได้เร็วเท่าปืนกล
สงครามโลกครั้งที่สอง
ในช่วงสงคราม รัฐบาลทหารของญี่ปุ่นได้เผยแพร่โฆษณาชวนเชื่อที่ทำให้การโจมตีด้วยการฆ่าตัวตายเป็นเรื่องที่น่าชื่ชม โดยใช้หนึ่งในคุณธรรมของบูชิโดเป็นพื้นฐานในการรณรงค์ รัฐบาลญี่ปุ่นถือว่าสงครามนี้เป็นสงครามแห่งการชำระล้าง โดยกำหนดให้ความตายเป็นหน้าที่ ปลายปี พ.ศ. 2487 รัฐบาลได้ประกาศพิธีสารฉบับสุดท้าย ซึ่งมีชื่ออย่างไม่เป็นทางการว่า อิชิโอคุ เกียวคุไซ (一億玉砕 แปลตรงตัวว่า "อัญมณีที่แตกเป็นเสี่ยง ๆ 100 ล้านเม็ด") มีนัยถึงเจตจำนงในการเสียสละประชากรญี่ปุ่นทั้งหมด 100 ล้านคน หากจำเป็นในการต่อต้านกองกำลังฝ่ายตรงข้าม
มีการใช้อย่างกว้างขวางโดยทหารญี่ปุ่นในจีน โดยเฉพาะอย่างยิ่งกับทหารจีนที่ไม่มีปืนกลหรืออาวุธอัตโนมัติ เพราะวิธีนี้มักจะมีประสิทธิภาพน้อยกว่าเมื่อปะทะกับผู้ที่มีปืนกล
ระหว่างการจู่โจมของสหรัฐฯ บนเกาะมาคิน เมื่อวันที่ 17 สิงหาคม พ.ศ. 2485 หน่วยนาวิกโยธินสหรัฐฯ ที่โจมตีเกาะในตอนแรกได้สังหารพลปืนกลญี่ปุ่น จากนั้นฝ่ายป้องกันของญี่ปุ่นได้เปิดฉากการจู่โจมแบบบันไซด้วยดาบปลายปืนและดาบ แต่ก็ถูกขัดขวางโดยอำนาจการยิงของอเมริกา รูปแบบนี้ถูกทำซ้ำในการโจมตีครั้งต่อ ๆ มา โดยมีผลลัพธ์ที่คล้ายคลึงกันคือถูกสกัดไว้ได้ ในระหว่างการทัพกัวดัลคะแนล เมื่อวันที่ 21 สิงหาคม พ.ศ. 2485 พันเอก กิยานาโอะ อิชิกิ นำทหาร 800 นายเข้าโจมตีแนวรบของอเมริกาที่ปกป้องแฮนเดอร์สันฟิลด์ในสมรภูมิเทนารุ หลังจากการสู้รบขนาดเล็กในป่า กองทัพของอิจิกิก็ตั้งท่าบันไซเข้าใส่ศัตรู อย่างไรก็ตาม ในการต่อต้านแนวป้องกันของอเมริกา ทหารญี่ปุ่นส่วนใหญ่ถูกสังหาร และต่อมา อิชิกิก็ได้ฆ่าตัวตาย
ในวันที่ 29 พฤษภาคม พ.ศ. 2486 ระหว่างการรบที่อาตตุ ทหารญี่ปุ่นที่ประสบความยากลำบากซึ่งนำโดยพันเอก ยาสุโยะ ยามาซากิ บนเกาะอาตตุ รัฐอะแลสกา ได้ทำการบุกโจมตีบันไซชาร์จครั้งใหญ่ผ่านแนวรบของอเมริกาใกล้กับอ่าวแมสซาเคร แม้จะมีการสู้รบที่รุนแรง แต่กองทัพญี่ปุ่นก็ถูกกวาดล้างอย่างรวดเร็ว ในตอนท้ายของการสู้รบ กองกำลังญี่ปุ่นเหลือเพียง 28 นายซึ่งแต่เดิมมีจำนวนประมาณ 2,600 นาย ในขณะที่ฝ่ายอเมริกันสูญเสียกำลังรบไป 549 นายจากทั้งหมด 15,000 นาย
ระหว่างการรุกรานแมนจูเรียของโซเวียต ขณะที่กองทัพธงแดงที่ 1 บุกมูตันเชียง กองทัพที่ 5 ของโซเวียตทางใต้ยังคงรุกคืบไปทางตะวันตก โอบล้อมและทำลายกรมทหารราบที่ 278 ของญี่ปุ่น ซึ่งผู้รอดชีวิตได้ตั้งกองกำลังบันไซชาร์จครั้งสุดท้ายดีกว่ายอมแพ้ ในตอนท้ายของวัน เมืองมูตันเชียงทั้งหมดได้ตกอยู่ในมือของโซเวียต และการต่อสู้ก็สิ้นสุดลง หลังจากนั้นไม่นาน กองกำลังหลักของกองทัพกวางตุ้งก็วางอาวุธยอมจำนนตามคำสั่งของจักรพรรดิว่ายุทธการที่มูตันเชียงและสงครามโลกครั้งที่ 2 ได้สิ้นสุดลงแล้ว
ผู้บัญชาการทหารญี่ปุ่นบางคน เช่น นายพลทาดามิจิ คูริบายาชิ ได้สั่งห้ามไม่ให้คนของตนกระทำการบันไซชาร์จ อันที่จริง ชาวอเมริกันประหลาดใจที่ญี่ปุ่นไม่ได้ใช้บันไซชาร์จในสมรภูมิอิโวจิมา
มหาวิทยาลัยปาร์มา
มหาวิทยาลัยปาร์มา ประกอบด้วย 12 คณะ ได้แก่
ดาส โบท
ดาส บูท (Das Boot; The Boat; ฉายในประเทศไทยในปี พ.ศ. 2525 ใช้ชื่อว่า อู 96 นรกใต้สมุทร) เป็นภาพยนตร์ภาษาเยอรมันที่ออกฉายในปี พ.ศ. 2524 กำกับโดยวูล์ฟกัง ปีเตอร์เซน สร้างจากนวนิยายในชื่อเดียวกับภาพยนตร์ ที่ตีพิมพ์ในปี พ.ศ. 2520 เขียนโดยโลทาร์-กุนเทอร์ บุชไฮม์ นักข่าวสงครามที่มีหน้าที่สังเกตการณ์ ถ่ายภาพและเขียนสารคดีสำหรับใช้ในการโฆษณาชวนเชื่อ บนเรือดำน้ำอู 96 ของเยอรมนี ในยุทธบริเวณมหาสมุทรแอตแลนติก ระหว่างสงครามโลกครั้งที่สอง
ภาพยนตร์กล่าวถึงภารกิจของเรืออู 96 ที่ปฏิบัติการทำลายขบวนเรือสินค้าของอังกฤษแถบทะเลเมดิเตอเรเนียนและมหาสมุทรแอตแลนติก ก่อนจะถูกกองเรือของอังกฤษโจมตีจนเสียหายอย่างหนักระหว่างเล็ดลอดผ่านช่องแคบยิบรอลตา เพื่อไปเทียบท่าเพื่อเติมน้ำมันและเสบียงอาหารที่ลา โรเชล ประเทศฝรั่งเศส และถูกเครื่องบินทิ้งระเบิดฝ่ายสัมพันธมิตรจมลงขณะจอดอยู่ที่ท่าเรือ ในวันคริสต์มาส พ.ศ. 2484
ปีเตอร์เซนนำเสนอภาพยนตร์ผ่านมุมมองของโลทาร์-กุนเทอร์ บุชไฮม์ (รับบทโดย เฮอร์เบิร์ต โกรนเมเยอร์) โดยเน้นถึงความเป็นอยู่ของลูกเรือขณะใช้ชีวิตอยู่ในเรือดำน้ำ รวมไปถึงความเครียด ความอึดอัด ความหวาดกลัวขณะทำการรบใต้น้ำ ภาพยนตร์ใช้เวลาถ่ายทำนานถึงสองปี ใช้กล้องมือถือติดตามถ่ายทำนักแสดงที่ใช้ชีวิตอยู่ในฉากเป็นเวลานานหลายเดือน โดยไม่มีโอกาสได้ออกมาอยู่กลางแจ้ง หนวดเครา สีผิวที่ซีดเซียวเนื่องจากไม่ถูกแสงแดด รวมถึงอาการอิดโรยของนักแสดงในภาพยนตร์ก็เป็นไปตามธรรมชาติ ไม่ได้ใช้การแต่งหน้าแต่อย่างใด
ภาพยนตร์สร้างด้วยงบประมาณสูงถึง 35 ล้านมาร์กเยอรมัน เนื่องจากผู้กำกับต้องการให้มีความสมจริงในทุกด้าน นับเป็นภาพยนตร์ที่ใช้ทุนสร้างสูงสุดเป็นอันดับสองของเยอรมนี รองจาก เมโทรโพลิส ภาพยนตร์ของฟริตซ์ แลงที่ออกฉายในปี พ.ศ. 2470 ในการถ่ายทำภาพยนตร์ ปีเตอร์เซนได้รับคำปรึกษาจากไฮน์ริช เลห์มาน-วิลเลนบร็อก อดีตกัปตันเรืออู 96 ลำเดียวกับที่กล่าวถึงในภาพยนตร์ และฮานส์-โจอาคิม ครุก อดีตต้นเรือ อู 219
ภาพยนตร์ได้รับเสนอชื่อเข้าชิง 6 รางวัลออสการ์ ในสาขาบทภาพยนตร์ดัดแปลง ผู้กำกับภาพยนตร์ยอดเยี่ยม การถ่ายภาพ การตัดต่อ การตัดต่อเสียง และเทคนิคพิเศษด้านเสียง ภาพยนตร์ได้รับการยอมรับว่าเป็นภาพยนตร์เกี่ยวกับเรือดำน้ำที่ดีที่สุด
ประเทศเอกวาดอร์ในโอลิมปิกฤดูหนาว 2022
ประเทศเอกวาดอร์ จะเข้าร่วมแข่งขันกีฬาโอลิมปิกฤดูหนาว ครั้งที่ 24 ค.ศ. 2022 (พ.ศ. 2565) ที่กรุงปักกิ่ง สาธารณรัฐประชาชนจีน ระหว่างวันที่ 4-20 กุมภาพันธ์ พ.ศ. 2565 คณะกรรมการโอลิมปิกแห่งชาติเอกวาดอร์เป็นตัวแทนประเทศเอกวาดอร์ในการส่งนักกีฬาเข้าร่วมแข่งขันทั้งหมดจำนวน 1 คน ใน 1 ชนิดกีฬา
สกีลงเขา
ผลการแข่งขันดังนี้ :
กุ้งมังกรประเหลือง
กุ้งมังกรประเหลือง หรือ กุ้งหัวโขนประเหลือง หรือ กุ้งมังกรยักษ์ (Yellow-ring spiny lobster, Ornate spiny lobster; ) เป็นกุ้งมังกรชนิดหนึ่ง
มีลำตัวสีน้ำทะเล มีจุดสีส้มประปราย บริเวณเปลือกหัวมีลักษณะแข็งมาก ขาเดินจะมีแถบสีเหลืองคาดขวางลำตัว มีขีดสีเหลืองสั้น 2 ขีด อยู่ด้านข้างของปล้องลำตัว อาศัยอยู่ตามโพรงหิน, โพรงปะการัง แต่อยู่ในระดับน้ำลึกและกระแสน้ำค่อนข้างเชี่ยว พบทั่วไปตามบริเวณชายฝั่งมหาสมุทรอินเดียหรืออินโด-แปซิกฟิก ตั้งแต่ทะเลแดงและแอฟริกาใต้ จนถึงฝั่งตะวันตกของทะเลญี่ปุ่นและฟิจิ กินอาหารพวกหอยและสัตว์น้ำที่อยู่ตามพื้นทะเล มีความยาวตั้งแต่ 20-40 เซนติเมตร
เป็นกุ้งมังกรอีกชนิดหนึ่งที่นิยมรับประทานกัน มีราคาซื้อขายจากชาวประมงที่ลงอวนจับมาจากธรรมชาติกิโลกรัมละ 1,500 บาท นอกจากนี้แล้วยังสามารถนำไปสตั๊ฟฟ์ทำเป็นเครื่องประดับได้ด้วย
ยูฟ่ายูโรปาลีก นัดชิงชนะเลิศ 2017
ยูฟ่ายูโรปาลีก นัดชิงชนะเลิศ 2017 เป็นการแข่งขันฟุตบอลนัดชิงชนะเลิศของยูฟ่ายูโรปาลีก ฤดูกาล 2016–17, ฤดูกาลที่ 46 ของการแข่งขันฟุตบอลสโมสรลำดับที่สองของยุโรป จัดขึ้นโดย ยูฟ่า, และเป็นฤดูกาลที่ 8 นับตั้งแต่เปลี่ยนชื่อจากยูฟ่า คัพ มาเป็น ยูฟ่ายูโรปาลีก. นัดนี้จะลงเล่นที่ เฟรนด์ส อาเรนา ใน ซอลนา, ประเทศสวีเดน ในวันที่ 24 พฤษภาคม พ.ศ. 2560, ระหว่างทีมจากดัตช์ อายักซ์ และทีมจากอังกฤษ แมนเชสเตอร์ยูไนเต็ด
ทีมชนะเลิศจะได้สิทธิ์ที่จะลงเล่นพบกับทีมชนะเลิศของ ยูฟ่าแชมเปียนส์ลีก ฤดูกาล 2016–17 ใน ยูฟ่าซูเปอร์คัพ 2017. พวกเขาจะได้เข้าสู่รอบแบ่งกลุ่มของ ยูฟ่าแชมเปียนส์ลีก ฤดูกาล 2017–18, ในฐานะเทียบเท่าได้สงวนสิทธิ์าสำหรับแชมป์เก่าแชมเปียนส์ลีกซึ่งจะไม่ถูกนำมาใช้. ตั้งแต่คู่ชิงชนะเลิศของ ยูฟ่าแชมเปียนส์ลีก นัดชิงชนะเลิศ 2017 (ยูเวนตุส และ เรอัลมาดริด) มีจุดรับประกันสำหรับรอบแบ่งกลุ่มของ ยูฟ่าแชมเปียนส์ลีก ฤดูกาล 2017–18, ทีมชนะเลิศจะได้ผ่านเข้าสู่รอบแบ่งกลุ่มโดยตรง.
สนามแข่งขัน
เฟรนด์ส อาเรนา ได้รับการประกาศให้เป็นสังเวียนนัดชิงชนะเลิศเมื่อวันที่ 30 มิถุนายน พ.ศ. 2558, หลังจากผลการตัดสินของการประชุมคณะกรรมการบริหารยูฟ่าในเมือง ปราก, สาธารณรัฐเช็ก.
ภูมิหลัง
นี่เป็นนัดชิงชนะเลิศครั้งที่สองของอายักซ์ในฟุตบอลยูฟ่าคัพ/ยูโรปาลีก, มีสถิติคว้าชัยชนะใน ยูฟ่าคัพ นัดชิงชนะเลิศ 1992 เหนือ โตรีโน จากกฏประตูทีมเยือน.
นี่เป็นนัดชิงชนะเลิศครั้งแรกของแมนเชสเตอร์ยูไนเต็ดในฟุตบอลยูฟ่าคัพ/ยูโรปาลีก. ถ้าพวกเขาชนะ, พวกเขาจะเข้าร่วมกับ ยูเวนตุส, อายักซ์, บาเยิร์นมิวนิก และ เชลซี เป็นสโมสรเดียวที่ได้รับถ้วยรางวัลสโมสรยุโรปทั้งหมดสามรายการ (ยูโรเปียนแชมเปียนคลับส์คัพ/ยูฟ่าแชมเปียนส์ลีก, ยูฟ่าคัพ/ยูโรปาลีก, และปัจจุบันได้ยกเลิกไปแล้วกับ ยูฟ่าคัพวินเนอร์สคัพ).
ทั้งสองทีมต่างได้เคยพบกันมาแล้วทั้งสิ้นสี่ครั้งในการแข่งขันฟุตบอลระดับสโมสรยุโรป, ทั้งหมดในยูฟ่าคัพ/ยูโรปาลีก, กับสถิติชนะกันทีมละสองครั้ง. อย่างไรก็ตาม, แมนเชสเตอร์ยูไนเต็ด ได้เคยกำจัด อายักซ์ ทั้งสองครั้ง, รวมผลสองนัด 2–1 ใน ยูฟ่าคัพ ฤดูกาล 1976–77 รอบแรก, และ รวมผลสองนัด 3–2 ใน ยูฟ่ายูโรปาลีก ฤดูกาล 2011–12 รอบ 32 ทีมสุดท้าย.
เส้นทางสู่นัดชิงชนะเลิศ
หมายเหตุ: ในตาราง, ผลการแข่งขันของผู้เข้าชิงชนะเลิศจะได้รับเป็นชื่อแรก (H = เหย้า; A = เยือน).
ทูต
ทูตสำหรับการแข่งขันในนัดชิงชนะเลิศครั้งนี้คืออดีตนักเตะทีมชาติสวีเดน แพทริค อันเดอร์สสัน, ผู้ที่ชนะเลิศแชมเปียนส์ลีกกับ บาเยิร์นมิวนิก ในนัดที่พบกับ บาเลนเซีย ใน ปี ค.ศ. 2001.
สัญลักษณ์
ยูฟ่าได้เปิดเผยสัญลักษณ์ของแบรนด์นัดชิงชนะเลิศไปเมื่อวันที่ 26 สิงหาคม พ.ศ. 2559 ใน ราชรัฐโมนาโก ในระหว่างการจับสลากรอบแบ่งกลุ่ม.
การจำหน่ายตั๋ว
ด้วยตัวสนามแข่งขันมีความจุรองรับได้ 48,000 คนสำหรับเกมนัดชิงชนะเลิศ, จากจำนวนตั๋วเข้าชมทั้งหมด 37,000 ใบ ได้ถูกจำหน่ายไปให้กับแฟนบอลและประชาชนทั่วไป, กับทีมที่เข้าชิงชนะเลิศทั้งสองทีมนั้นแต่ละฝั่งจะได้รับตั๋วไปจำหน่าย 10,000 ใบ และตั๋วเข้าชมการแข่งขันอีก 17,000 ใบ พร้อมจำหน่ายให้กับแฟนๆ ทั่วโลกผ่านทางเว็บไซต์ UEFA.com ตั้งแต่วันที่ 17 ถึง 28 มีนาคม 2560 ในสี่หมวดราคา: €150, €100, €70, และ €45. ส่วนตั๋วที่เหลือจะจัดสรรให้กับคณะกรรมการจัดงานท้องถิ่น, ยูฟ่า และชาติสมาชิก, ห้างหุ้นส่วนร้านค้า และสถานีการถ่ายทอดต่างๆ, และเพื่อรองรับโปรแกรมในการต้อนรับ.
ผู้ตัดสิน
ผู้ตัดสินชาวสโลวีเนีย ดามีร์ สคอมีนา ได้รับการประกาศให้เป็นผู้ตัดสินนัดชิงชนะเลิศโดยยูฟ่าเมื่อวันที่ 12 พฤษภาคม พ.ศ. 2560.
มาร์เดอร์ 2
มาร์เดอร์ 2 (MarderII) เป็นรถถังพิฆาตของนาซีเยอรมนีในสมัยสงครามโลกครั้งที่ 2 มันถูกออกแบบมาให้สนับสนุนทหารราบและยานเกราะไปพร้อมกัน โดยได้รับการดัดแปลงด้วยการใช้ฐานรถถังพันเซอร์ 2เและนำปืนใหญ่ 75 มม. แพค 40 มาติดตั้งไว้
รายชื่อสัญลักษณ์นำโชคโอลิมปิก
สัญลักษณ์นำโชคโอลิมปิก (Olympic mascot) เป็นสัญลักษณ์นำโชคในกีฬาโอลิมปิกครั้งแรกเมื่อปี 1968
พระราชวังหลวงเซ็นโต
ในประเทศญี่ปุ่น พระราชวังเซ็นโต (仙洞御所) ตามธรรมเนียมหมายถึงที่ประทับของอดีตจักรพรรดิ ก่อนที่อดีตจักรพรรดิอากิฮิโตะจะสละราชบัลลังก์ในปี ค.ศ. 2019 จักรพรรดิโคกากุเป็นจักรพรรดิองค์ล่าสุดที่สละราชสมบัติในปี ค.ศ. 1817 ดังนั้นโดยทั่วไปจึงหมายถึงพระราชวังเซ็นโตที่เกียวโต (京都仙洞御所)
พระราชวังหลวงเซ็นโตเกียวโต
พระราชวังหลวงเซ็นโต (Sentō Imperial Palace, 仙洞御所 (Sentō-Gosho) 22 acre เป็นสวนขนาดใหญ่ในเมืองเกียวโต ประเทศญี่ปุ่น เดิมเคยเป็นพื้นที่พระราชวังของอดีตจักรพรรดิที่เสด็จมาประทับภายหลังการสละราชบัลลังก์ ปัจจุบันบริหารงานโดยสำนักพระราชวังญี่ปุ่นและเปิดให้นักท่องเที่ยวเข้าชม
ประวัติ
พระราชวังเซ็นโต (Sentō Imperial Palace) สร้างเสร็จในปี ค.ศ. 1630 สำหรับเป็นที่ประทับของจักรพรรดิโกะ-มิซุโนหลังจากการสละราชบัลลังก์ พร้อมด้วยพระราชวังโอมิยะสำหรับจักรพรรดินี พระราชวังทั้งสองถูกทำลายซ้ำแล้วซ้ำเล่าด้วยไฟและสร้างขึ้นใหม่จนกระทั่งเกิดเพลิงไหม้ในปี ค.ศ. 1854 หลังจากนั้นพระราชวังเซ็นโตก็ไม่เคยถูกบูรณะขึ้นใหม่อีกเลย (อย่างไรก็ตาม พระราชวังโอมิยะสร้างขึ้นใหม่ในปี ค.ศ. 1867 และยังคงใช้เป็นที่ประทับของจักรพรรดิทุกครั้งที่เสด็จเยือนเกียวโต) ทุกวันนี้พระราชวังเซ็นโตเหลือเพียงอาคาร 2 หลังคือเรือนชงชาเซกะเทและยูชินเท สำหรับสวนที่ยอดเยี่ยมได้รับการจัดวางในปี ค.ศ. 1630 โดยศิลปินชื่อดัง โกโบริ มาซาคาซุ (โกโบริ เอ็งชู) ในตอนนี้ได้กลายเป็นสถานที่ท่องเที่ยวหลัก
พระราชวังหลวงเซ็นโตสมัยใหม่
สมเด็จพระจักรพรรดิอากิฮิโตะสละราชบัลลังก์เมื่อวันที่ 30 เมษายน ค.ศ. 2019 ดังนั้นพระองค์และสมเด็จพระจักรพรรดินีมิจิโกะ จึงย้ายออกจากพระตำหนักฟูกิอาเงะซึ่งตั้งอยู่ในบริเวณพระราชวังอิมพีเรียลเมื่อวันที่ 31 มีนาคม ค.ศ. 2020 พระตำหนักฟูกิอาเงะได้รับการตั้งชื่อว่า พระราชวังหลวงเซ็นโตฟูกิอาเงะ (吹上仙洞御所, Fukiage Sentō Gosho) และจนกว่าพระตำหนักอากาซากะ จะได้รับการตกแต่งใหม่เพื่อรองรับพระองค์และจักรพรรดินี พระองค์ก็ย้ายไปประทับอยู่ที่พระตำหนักทากานาวะเป็นการชั่วคราว ซึ่งได้กลายเป็น พระราชวังหลวงเซ็นโตชั่วคราว (仙洞仮御所, Sentō Kari Gosho)
จรัสเดช อุลิต
จรัสเดช อุลิต เป็นผู้ทรงคุณวุฒิมวยไทย จากกรมส่งเสริมวัฒนธรรม (สำนักงานคณะกรรมการวัฒนธรรมแห่งชาติ) และเป็นผู้ฝึกสอนมวยไทยสายพลศึกษา ซึ่งเป็นสายมวยที่รู้จักทั่วโลก
ทั้งนี้ เขาเป็นอาจารย์สอนมวยไทย ที่สถาบันการพลศึกษา วิทยาเขตมหาสารคาม ผู้มีผลงานโดดเด่นด้านการเรียนการสอน
วันที่ 6 กุมภาพันธ์ พ.ศ. 2555 ได้มีการจัดงานวันมวยไทย ขึ้นที่เวทีกลางแจ้ง ณ ศูนย์วัฒนธรรมแห่งประเทศไทย โดยเขาได้รับเกียรติเป็นหนึ่งในตัวแทนครูมวยไทย 5 สาย ที่ทำการรำไหว้ครูมวยไทย ร่วมกับยอดธง ศรีวราลักษณ์ (มวยไทยภาคกลาง), ประเสริฐ ยาและ (มวยไทยไชยา), จ.ส.อ.สมนึก ไตรสุทธิ (มวยไทยลพบุรี), พ.อ.(พิเศษ) อำนาจ พุกศรีสุข (มวยไทยโคราช) และ รศ.ดร.สมพร แสงชัย (มวยไทยท่าเสา และพระยาพิชัยดาบหัก)
มรดกสืบทอด
จรัสเดช อุลิต เป็นผู้เผยถึงเอกลักษณ์ของการไหว้ครูรำมวยสายพลศึกษา ว่ามีท่วงท่าที่โดดเด่นอยู่เป็นจำนวนมาก เช่น การไหว้ถวายบังคม, การไหว้พรหมสี่หน้า ตลอดจนรูปแบบสำคัญอย่างการย่างขุนไกรทวน 8 ทิศ
นอกจากนี้ เขายังมีความต้องการที่จะให้ชาวต่างชาติเข้าถึงมวยไทยอย่างถูกต้อง รวมถึงการรำไหว้ครู
วงศ์ปลาบู่ทราย
วงศ์ปลาบู่ทราย (Sleeper, Gudgeon) เป็นวงศ์ปลากระดูกแข็งจำพวกหนึ่งในอันดับปลากะพง (Perciformes) ที่พบได้ในทั้งน้ำจืด, น้ำกร่อย และทะเล ใช้ชื่อวงศ์ว่า Eleotridae (/เอ็ล-อี-โอ-ทริ-ดี้/)
ปลาในวงศ์นี้มีรูปร่างทั่วไปคล้ายปลาในวงศ์ปลาบู่ (Gobiidae) คือ มีลำตัวยาวทรงกระบอก ส่วนหัวและจะงอยปากมน มีเส้นข้างลำตัวและแถวของเส้นประสาทอยู่บนหัวหลายแถว ครีบหลังแยกออกเป็น 2 ตอนชัดเจน ครีบหางมนกลม ครีบก้นยาว ครีบอกใหญ่ ซึ่งที่แตกต่างจากปลาในวงศ์ปลาบู่ก็คือ ครีบท้องใหญ่จะแยกจากกัน ซึ่งในวงศ์ปลาบู่จะเชื่อมติดกันเป็นรูปถ้วย
แยกออกได้ทั้งหมด 35 สกุล 150 ชนิด พบกระจายอยู่ในเขตอบอุ่นทั่วโลก โดยพบทั้งตอนใต้ของสหรัฐอเมริกาและเม็กซิโกจนถึงอเมริกาใต้ ในเอเชียตะวันออกเฉียงใต้จนถึงนิวซีแลนด์ โดยชนิดที่ใหญ่ที่สุด คือ ปลาบู่ทราย (Oxyeleotris marmorata) ซึ่งสามารถยาวได้ถึง 60-70 เซนติเมตร และเป็นปลาเศรษฐกิจที่สำคัญชนิดหนึ่งของไทย  และ ปลาบู่สียักษ์ (O. selheimi) พบในออสเตรเลียทางตอนเหนือ ที่ยาวถึง 50.5 เซนติเมตร
เหวง โตจิราการ
นายแพทย์ เหวง โตจิราการ (1 เมษายน พ.ศ. 2494 - ) อดีตสมาชิกสภาผู้แทนราษฎร แบบบัญชีรายชื่อ สังกัดพรรคเพื่อไทย เป็นแกนนำแนวร่วมประชาธิปไตยต่อต้านเผด็จการแห่งชาติ แดงทั้งแผ่นดิน และแกนนำสมาพันธ์ประชาธิปไตย เป็นอดีตนายกองค์การนักศึกษามหาวิทยาลัยมหิดล เคยสังกัดพรรคไทยรักษาชาติ
ประวัติ
นายแพทย์ เหวง โตจิราการ สำเร็จการศึกษาจากคณะแพทยศาสตร์โรงพยาบาลรามาธิบดี มหาวิทยาลัยมหิดล ยุค 14 ตุลา พ.ศ. 2516 เคยหนีเข้าป่าในยุค "ขวาพิฆาตซ้าย" 6 ตุลา พ.ศ. 2519 มีชื่อจัดตั้งว่า "สหายเข้ม" และมีสายสัมพันธ์อันดีกับ นายแพทย์ พรหมินทร์ เลิศสุริย์เดช อดีตเลขาธิการนายกรัฐมนตรี ในฐานะเป็นศิษย์ผู้พี่